Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL NEKILNOJAMOJO TURTO MOKESČIO IR ŽEMĖS NUOMOS MOKESČIO LENGVATOS KĖDAINIŲ GĖLININKŲ MĖGĖJŲ DRAUGIJAI**

2020 m. lapkričio 19 d. Nr. SP-280

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu, atsižvelgdama į Kėdainių rajono savivaldybės tarybos 2019 m. birželio 28 d. sprendimą Nr. TS-128 „Dėl Kėdainių rajono savivaldybės mokesčių lengvatų teikimo tvarkos aprašo patvirtinimo“ Kėdainių rajono savivaldybės taryba n u s p r e n d ž i a:

Neatleisti Kėdainių gėlininkų mėgėjų draugijos:

1. Nuo nekilnojamojo turto mokesčio už 2019-2020 metus už pastatą, unikalus Nr. 5398-6000-6014, esantį Didžiojoje g. 50, Kėdainiuose;

2. 2019-2020 metais nuo žemės nuomos mokesčio už 0,0322 ha žemės sklypą, unikalus Nr. 5333-0010-0054, esantį Didžiojoje g. 50, Kėdainiuose.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras

Jolanta Sakavičienė Arūnas Kacevičius Gintautas Muznikas Dalius Ramonas

2020-11- 2020-11- 2020-11- 2020-11-

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO TURTO MOKESČIO IR ŽEMĖS NUOMOS MOKESČIO LENGVATOS KĖDAINIŲ GĖLININKŲ MĖGĖJŲ DRAUGIJAI**

2020-11-13

Kėdainiai

**Parengto sprendimo projekto tikslai:** Nepatenkinti prašymo atleisti nuo nekilnojamojo turto mokesčio ir žemės nuomos mokesčio.

**Sprendimo projekto esmė**, **rengimo priežastys ir motyvai:** GautasKėdainių gėlininkų mėgėjų draugijos prašymas atleisti 2019-2020 m. nuo nekilnojamojo turto mokesčio ir žemės nuomos mokesčio.

Kėdainių rajono savivaldybės tarybos 2019 m. gegužės 31 d. sprendimu Nr. TS-106 patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių ir paveldimo turto sumažinimo ar atleidimo (2020 m. lapkričio 13 d. Protokolas Nr. 1), ir atsižvelgusi į 2015 m. protokolą, kuriame pažymėta draugijos pasižadėjimas išnuomoti ar parduoti nekilnojamąjį turtą, o jei draugija nuspręs šio pastato neparduoti, tai tada kelti nario mokestį ir patiems išlaikyti šį pastatą, siūlo neatleisti nuo nekilnojamojo turto mokesčio už 2019 metus už pastatą (316 Eur) ir žemės nuomos mokesčio už 2019-2020 metus (316 Eur).

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Kėdainių gėlininkų mėgėjų draugijos sumokėtas nekilnojamojo turto mokestis ir žemės nuomos mokestis.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė